EIC พุ่งแรง 24% รับข่าวดีลธุรกิจกีฬาฟุตบอลในจีน-ยุโรป
EIC พุ่งแรงกว่า 24% รับข่าวดีลธุรกิจกีฬาฟุตบอลในจีน-ยุโรป ณ.เวลา 16.16 น. พุ่งแรง 24.05 % มาอยู่ที่ 0.97 บาท เพิ่มขึ้น 0.19 บาท มูลค่าซื้อขาย 43.09 ลบ. โดยบล.คันทรี่ กรุ๊ป แนะ"เก็งกำไร"
3 มิ.ย. 2559

ผู้สื่อข่าวรายงานว่าราคาหุ้น บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ณ.เวลา 16.16 น.พุ่งแรง 24.05% มาอยู่ที่ 0.97 บาท เพิ่มขึ้น 0.19 บาท มูลค่าซื้อขาย 43.09 ล้านบาท เมื่อเวลา 15.51 น. โดยเปิดตลาดที่ 0.81 บาท ราคาปรับตัวขึ้นสูงสุดที่ 0.96 บาท และราคาปรับตัวลงต่ำสุดที่ 0.81 บาท

โดยบล.คันทรี่ กรุ๊ป ระบุในบทวิเคราะห์ แนะ”เก็งกำไร”หุ้น EIC หลังบริษัทมีดีลธุรกิจกับต่างประเทศ ล่าสุดบริษัทลูกที่จะต้องเป็นผู้ดำเนินการจัดการแข่งขันกีฬาฟุตบอล และโรงเรียนสอน รวมทั้งกิจกรรมต่างๆ  ทำให้มีรายได้เข้าก้อนโต คาดว่าปีนี้จะเห็นอะไรที่ไหลเข้าแบบพลิกสถานการณ์ 
นอกจากนี้ บริษัทย่อย บริษัท สปอร์ต อีเว้นท์ อินเตอร์เนชั่นแนล จำกัด(SEI) ยังเป็นผู้ถือลิขสิทธิ์การจัดการแข่งขัน เวิล์ดฟุตบอลไฟว์ส (F5WC) และเวิล์ดซ็อคเกอร์ไฟว์ส (World Soccer 5’s)
ด้านกราฟ EIC กำลังฟอร์มตัวหนีจากขาลง โดย MACD เกิด Divegence รวมแล้ว 3 ครั้ง หมายถึงกำลังกลับตัวขึ้นแรงให้เข้าสะสม โดยมีแนวต้านสำคัญ 1 บาท 
อนึ่ง ข้อมูลจากตลาดหลักทรัพย์แห่งประเทศไทยล่าสุด ระบุว่า EIC ถือหุ้น SEI ในสัดส่วน 30% และถือหุ้นบริษัทโกลเบิล ลีเจินส์ เซอร์รี่ ลิมิเต็ด จำกัด ในสัดส่วน 28.50%